ப்ராமணா உயர் வகுப்பு, அவர்கள் தான் எங்கள் கோவில்களில் சடங்குகளையும் எங்களது பிறப்பு, திருமண, இறப்பு நிகழ்ச்சிகளை செய்து தருவார்கள், ஆனால் இங்கு இந்தியாவில் இருக்கும் தீண்டாமை கிடையாது, நாங்கள் ப்ராமணாக்களை மிகவும் மதிக்கிறோம். என்றார் (இது போல் இந்தியாவிலும் இருந்தால் என்ன பிரச்சனை ஆகிடப் போகிறது, அது தவிர்த்து உயர் பதவிகள், அரசியல் பதவிகள் முதற்கொண்டு, நகரத்தில் நல்ல வருமானம் தரும் கழிவறையையும் குத்தகை எடுத்துக் கொண்டு, அனைத்து பணம் கொழிக்கும் தொழில்கள், ப்யூட்டி பார்லர் என நடத்திக் கொண்டு நாங்கள் ப்ராமணர் உயர்ந்தவர்கள் என்று கூறிக்கொண்டால் யார் தான் ஏற்பார்கள் ?, தவிர தீண்டாமைக்கு தூபமிட்டு கோவில்களின் கதவுகளை அடைத்துக் கொண்டு, நீ தீண்டத்தகாதவன், ஒதுக்கப்பட்டவன், சேரியில் வசிப்பவன் என்று தூற்றியதால் பலர் வேண்டாம்யா உங்க 'சோ' கால்ட் இந்து மதம் என்று ஓடிவிட்டார்கள்)